पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना पॉजिटिव महिला के मुंह में ऑक्सीजन की नली... परेशान बेटी मोबाइल से लोगों को फोन मिलाती....अस्पतालों के चक्कर काटता पति...यह नजारा बिजनौरवासी पिछले तीन दिनों से देख रहे हैं। दरअसल, बिजनौर की रहने वाली एक महिला कुछ दिन पहले कोविड पॉजिटिव हो गयी थी। तीन दिन पहले जब उसकी सांसे उखाड़ने लगी तो परिजन ऑक्सीजन सिलेंडर का इंतजाम कर उसे ई रिक्शा पर लादकर अस्पताल भागे लेकिन सरकारी अस्पतालों ने उसे भर्ती करने से मना कर दिया। पति ने हिम्मत नहीं हारी उसने निजी अस्पतालों के भी चक्कर लगाये लेकिन तमाम प्रयासों के बाद भी पत्नी को अस्पताल में भर्ती नहीं करा पाया है।
पति बोला- हर अस्पताल यही कह रहा बेड नहीं है
पति शहजाद ने बताया कि पत्नी गुलशन को तीन दिन से बुखार है और सांसे भी उखड़ रही थी तो हमने ऑक्सीजन सिलेंडर का इंतजाम किया और पत्नी को सरकारी अस्पताल में भर्ती कराने पहुंचे लेकिन तमाम मिन्नतों के बावजूद अस्पताल ने बेड न होने की बात कह कर भर्ती करने से मना कर दिया। जिसके बाद से ही मै भटक रहा हूँ। शहजाद ने बताया कि इसके बाद हम निजी अस्पतालों में भी गए लेकिन किसी का दिन नहीं पसीजा। अब हम बेसहारा से हो गए हैं। सोच रहे हैं कि कहां जाए।
बेटी भी परेशान हाल में है कोविड मरीज के साथ
वहीं कोविड मरीज के साथ उसकी बेटी भी परेशान हाल सडकों पर तीन दिन से भटक रही है। मुंह पर सिर्फ दुपट्टा लगाकर बिना किसी और सिक्यूरिटी के बैठी बेटी का कहना है कि मेरी माँ बीमार है लेकिन उसे कोई बचाने वाला नहीं है। मेरे पिता भटक रहे हैं लेकिन कोई सुनने वाला नहीं है। शहजाद परेशान हैं कि ऑक्सीजन सिलेंडर में कहीं गैस ख़त्म होते ही पत्नी की सांसे न थम जाए।
मुजफ्फरनगर से लाये हैं ऑक्सीजन सिलेंडर
शहजाद ने बताया कि हमें बिजनौर में ऑक्सीजन भी नहीं मिल रही थी तो हमने मुजफ्फरनगर से ऑक्सीजन सिलेंडर भी मंगवाया। अब देखे कितने समय तक यह सिलेंडर चलता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva hin_Deva hin_Deva zho_Hant eng_Latn